ทองปิดพุ่ง 38.20 ดอลล์
สัญญาทองคำตลาดนิวยอร์กปิดพุ่งขึ้น นักลงทุนวิตกเศรษฐกิจสหรัฐ-ยุโรป
31 ส.ค. 2554

สัญญาทองคำตลาดนิวยอร์กปิดพุ่งขึ้น นักลงทุนวิตกเศรษฐกิจสหรัฐ-ยุโรป
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 38.20 ดอลลาร์ หรือ 2.1% ปิดที่ 1,829.80 ดอลลาร์/ออนซ์
นักลงทุนเข้าซื้อสัญญาทองคำเพื่อหลีกเลี่ยงความเสี่ยงในยามที่เศรษฐกิจและตลาดการเงินทั่วโลกยังคงผันผวน โดยเมื่อวานนี้คอนเฟอเรนซ์ บอร์ด เปิดเผยว่าดัชนีความเชื่อมั่นผู้บริโภคของสหรัฐร่วงลงสู่ระดับ 44.5 จุดในเดือนส.ค. ซึ่งเป็นระดับต่ำสุดนับตั้งแต่เดือนเม.ย. 2552 เนื่องจากชาวอเมริกันวิตกกังวลเกี่ยวกับแนวโน้มรายได้และการจ้างงาน
ขณะเดียวกันมีรายงานว่า ดัชนีความเชื่อมั่นทางเศรษฐกิจของกลุ่มผู้บริโภคในยุโรป ร่วงลง 4.7 จุด มาอยู่ที่ระดับ 98.3 จุด ซึ่งเป็นการปรับตัวลงติดต่อกัน 6 เดือน โดยในบรรดา 7 ชาติเศรษฐกิจใหญ่ที่สุดในสหภาพยุโรปนั้น ดัชนีความเชื่อมั่นของเยอรมนีร่วงลงมากที่สุดถึง 5.7 จุด ตามมาด้วยอังกฤษ 5.6 จุด และสเปน 0.3 จุด